-Նախ կուզենայի նշել, որ Կառավարման ակադեմիան այսօր ՀՀ-ում գործող այն եզակի բուհերից է, որն իր որդեգրած սկզբունքների համաձայն կարողանում է որակյալ կրթություն ապահովել իր մագիստրանտների համար: Այդ գործընթացում կարևոր դեր է կատարում Իրավագիտության ամբիոնը: Լավ կադրեր ունենալու համար նախ պետք է որակյալ դասախոսական կազմ ունենալ: Մեր ամբիոնում դասավանդում են ճանաչված պրոֆեսորներ, դոկտորներ, նախարարներ, Սահմանադրական դատարանի անդամներ: Այս գործընթացում կարևորել ենք նաև մագիստրոսական ծրագրերը, որոնք ամեն տարի թարմացվում են և համապատասխանեցվում ժամանակի պահանջներին: Այնպես ենք արել, որ մագիստրանտը մաքսիմալ շատ գիտելիքներ քաղի դասապրոցեսից: Բացի այդ, ամբողջ հանրապետության տարածքում Կառավարման ակադեմիան միակ բուհն է, որը անվճար սովորող ուսանողներին ապահովում է կրթաթոշակով` շուրջ 50 հազար դրամ: